Turinys
Rodyklė 🔎︎

# Grupių tvarkymas

Keletą grafikos objektų galima sugrupuoti ir tvarkyti tokius objektus kaip vieną.

Sugrupuotus objektus galima taisyti visus vienu metu, arba galima aktyvinti grupės objektų taisymo veikseną ir taisyti grupės objektus po vieną.

Tam tikras savybes (linijos stilių, užpildo spalvą ir kt.) taip pat galima keisti visiems grupės objektams kartu arba kiekvienam atskirai.

Grupės gali būti ir įdėtinės – didesnėje grupėje gali būti keletas mažesnių objektų grupių.

### Objektų grupavimas

1. Pažymėkite visus objektus, kuriuos norite sugrupuoti. Spustelėkite kiekvieną objektą laikydami nuspaustą klavišą Lyg2.

2. Ties bet kuriuo pažymėtu objektu spustelėkite dešiniuoju pelės klavišu – atversite kontekstinį meniu.

3. Pasirinkite komandą Grupuoti.

   Objektus pažymėti taip pat galima ir pele – tempdami nubrėžkite atrankos rėmelį aplink visus objektus, kuriuos norite pažymėti.

Pavyzdžiui, galima sugrupuoti visus įmonės logotipe naudojamus objektus, kad visas logotipas galėtų būti taisomas kaip vienas objektas.

Kai objektai sugrupuoti, pažymėjus bet kurį grupės objektą bus pažymėta visa grupė.

### Grupės objektų taisymas

1. Dešiniuoju pelės klavišu spustelėkite bet kurį grupės objektą.

2. Pasirinkite komandą Taisyti grupės objektus.

3. Dabar jau galima pažymėti ir taisyti kiekvieną grupės objektą atskirai.

Šioje veiksenoje objektus galima ir pridėti į grupę arba iš jos pašalinti.

Grupei nepriklausantys objektai šioje veiksenoje bus rodomi blankesnėmis spalvomis.

### Grupės objektų taisymo pabaiga

1. Dešiniuoju pelės klavišu spustelėkite bet kurį grupės objektą.

2. Pasirinkite komandą Baigti grupės objektų taisymą.

Grafikos ar pateikčių rengyklėje grupės objektų taisymą galima baigti ir tiesiog dukart spustelint bet kur už grupės ribų.

### Grupės išgrupavimas

1. Dešiniuoju pelės klavišu spustelėkite bet kurį grupės objektą.

2. Pasirinkite komandą Išgrupuoti.

Dabar bus galima pažymėti ir taisyti kiekvieną objektą atskirai.

Susijusios temos

Pagrindo objektų pasirinkimas

Objektų grupavimas